ચલાલા ખાતે યુગ નિર્માણ ગાયત્રી પરિવાર ટ્રસ્‍ટ સંચાલિત ગાયત્રી સંસ્‍કાર વિદ્યાલય ખાતે શિયાળુ રમતોત્‍સવની ઉજવણી કરવામાં આવી. જેમાં ધોરણ એલ.કે.જી.થી ધોરણ-1ર સુધીના વિદ્યાર્થીઓએ સંગીત ખુરશી, લીંબુ ચમચી, સિકકા શોધ, કોથળા દોડ, ત્રિપગી દોડ, સમતોલ થાળી, રસ્‍સા ખેંચ જેવી રમતોમાં બાળકોએ ઉત્‍સાહભેર બહોળી સંખ્‍યામાં ભાગ લીધો હતો. અને જે વિદ્યાર્થીઓના 1 થી 3 નંબર આવ્‍યા હતા તેમને પ્રમાણપત્ર આપી પ્રોત્‍સાહિત કરવામાં આવ્‍યા હતા. રતિદાદા આ રમતોત્‍સવ નિહાળી ખૂબ રાજી થયા હતા અને ભગવાનને પ્રાર્થના કરેલ કે બધા તેજસ્‍વી બને અને ખૂબ આગળ વધે. આ કાર્યક્રમને સફળ બનાવવા મહેશભાઈ મહેતા, શાળાના આચાર્ય શીતલબેન મહેતા તેમજ સમગ્ર સ્‍ટાફે ખૂબ જ જહેમત ઉઠાવી સ્‍પર્ધાને સફળ બનાવી હતી.